ไล่ยิงโจ๋ 17 ดับคาถนน เพื่อนอีก 2 คนวิ่งหนีรอด
เร่งล่ากลุ่มวัยรุ่นคู่อริเก่า,โจ๋วัย 17 ปีดวงถึงฆาต, ขี่ จยย.พาเพื่อนซ้อนสามมุ่งหน้ากลับบ้าน ระหว่างทางเจอแก๊งเด็กแว้นคู่อริไล่ล่า บิดคันเร่งบึ่งรถหนีสุดกำลัง พลาดท่าโดนกระสุนพุ่งเจาะอกทะลุ รถล้มคว่ำนอนเลือดทะลักนองถนน เพื่อนรีบวิ่งเข้าปั๊มน้ำมันใกล้เคียงไปขอความช่วยเหลือ กลับมาอีกทีพร้อมกู้ภัยและพลเมืองดีหวังยื้อชีวิต แต่เหยื่อกระสุนทนเจ็บไม่ไหวสิ้นใจตายทุรน ตำรวจเร่งเช็กกล้องวงจรปิดหาเบาะแสมือสังหาร,แก๊งโจ๋ปทุมโหดไล่ทำร้ายอริตายเจ็บครั้งนี้ เมื่อช่วงเช้าวันที่ 27 ส.ค. พ.ต.ท.สุรพงษ์ ตรีสมพงษ์ สว. (สอบสวน) สภ.สามโคก จ.ปทุมธานี เปิดเผยว่า เมื่อเวลา 23.30 น. คืนวันที่ 26 ส.ค. รับแจ้งมีกลุ่มวัยรุ่นไล่ทำร้ายกันมีผู้เสียชีวิตและบาดเจ็บหน้าปั๊มน้ำมันซัสโก้ สาขาสามโคก ก่อนถึงสามแยกวัดสิงห์ ถนนปทุมธานี-สามโคก หมู่ 2 ต.สามโคก อ.สามโคก ไปตรวจสอบพร้อมด้วยชุดสืบสวน ชุดสายตรวจ และอาสาสมัครมูลนิธิป่อเต็กตึ๊ง บนถนนช่องทางซ้ายมุ่งหน้า อ.สามโคก ใกล้ทางออกปั๊มน้ำมันดังกล่าวพบศพนายศราวุธ บุษบา อายุ 17 ปี อยู่บ้านเลขที่ 53/9 หมู่ 3 ต.บ้านกระแชง อ.เมืองปทุมธานี นอนหงายจมเลือด มีบาดแผลถลอกตามร่างกาย ราวนมซ้ายมีรูกระสุนปืน 1 รู ใกล้กันมีหมวกกันน็อก 2 ใบ มีดดาบหัวตัด 1 เล่ม และไม้คมแฝก 1 อันตกอยู่ นอกจากนี้ยังมีผู้บาดเจ็บอีก 2 คน ทราบชื่อนายป้อม และนายตู่ (นามสมมติทั้งคู่) อายุ 16 ปีเท่ากัน มีแผลถลอกที่แขนและขา กู้ภัยช่วยปฐมพยาบาล,สอบถามผู้บาดเจ็บทั้ง 2 คน ให้การอ้างว่า ก่อนเกิดเหตุได้ขี่รถ จยย.ซ้อนท้ายกันมา 3 คน มุ่งหน้าจะกลับบ้านในตัวเมืองปทุมธานี มีนายศราวุธ ผู้ตายเป็นคนขับขี่ ขณะผ่านหน้าวิทยาลัยเทคโนโลยีปทุมธานี มีแก๊งวัยรุ่นขี่รถ จยย.หลายคันไล่กวดพวกตนและ 1 ในนั้นได้ใช้ปืนยิงใส่หลายนัด ผู้ตายพยายามเร่งเครื่องหนี กระทั่งมาถึงจุดเกิดเหตุกระสุนถูกผู้ตายทำให้รถล้มคว่ำ พวกตนรีบลุกวิ่งหนีเข้าปั๊มน้ำมันไปขอความช่วยเหลือ ส่วนคนร้ายที่ขี่รถตามมาได้หลบหนีไป จากนั้นได้ย้อนกลับมาดูเพื่อนและพบว่านายศราวุธ ถูกยิงนอนหายใจรวยริน ก่อนจะมีพลเมืองดีและกู้ภัย มาปั๊มหัวใจ แต่ช่วยไม่ทันและเสียชีวิตดังกล่าว,ตำรวจได้บันทึกภาพสถานที่เกิดเหตุพร้อมเก็บหลักฐาน สันนิษฐานว่ากลุ่มผู้ตายเป็นคู่อริกับกลุ่มผู้ก่อเหตุ เนื่องจากพบว่าในจุดเกิดเหตุมีทั้งมีดดาบและไม้คมแฝกตกอยู่ เมื่อทั้ง 2 ฝ่ายขี่รถมาเจอกันได้ไล่ทำร้ายกันจนมีผู้บาดเจ็บและเสียชีวิต หลังจากนี้จะเรียกตัวเพื่อนผู้ตายทั้ง 2 คน และผู้ปกครองไปสอบสวนหาสาเหตุ และหาเบาะแสกลุ่มคนร้าย ขณะเดียวกันชุดสืบสวนได้ออกตรวจสอบกล้องวงจรปิดในบริเวณใกล้เคียง เบื้องต้นมีกล้องวงจรปิดจับภาพขณะรถของผู้ตายล้มฟาดขอบฟุตปาท ส่วนรถ จยย.ต้องสงสัยที่ขับตามมา ได้ชะลอดูก่อนและเร่งเครื่องมุ่งหน้าไปทาง อ.สามโคก จะได้สืบสวนสอบสวนต่อไป ส่วนศพมอบให้มูลนิธินำส่งสถาบันนิติวิทยาศาสตร์ รพ.ธรรม-ศาสตร์เฉลิมพระเกียรติ ให้แพทย์ผ่าพิสูจน์หาวิถีกระสุนเพื่อเก็บไว้เป็นหลักฐาน
โจ๋วัย 17 ปีดวงถึงฆาต ขี่ จยย.พาเพื่อนซ้อนสามมุ่งหน้ากลับบ้าน ระหว่างทางเจอแก๊งเด็กแว้นคู่อริไล่ล่า บิดคันเร่งบึ่งรถหนีสุดกำลัง พลาดท่าโดนกระสุนพุ่งเจาะอกทะลุ 
ยิงโจ๋,คู่อริ,ปทุมธานี,สามโคก,หน้าปั๊มน้ำมันซัสโก้,วัยรุ่นไล่ทำร้ายกัน,ข่าวหน้า1,ข่าวทั่วไป